pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-จิสด้าใช้ดาวเทียม แก้ปัญหาผักตบชวาขวางทางน้ำ
วันพุธที่ 17 มิถุนายน 2563
จิสด้าใช้ดาวเทียม แก้ปัญหาผักตบชวาขวางทางน้ํา
จิสด้าใช้ดาวเทียม แก้ปัญหาผักตบชวาขวางทางน้ํา
เมื่อวันที่ 22 พฤษภาคม 2563 สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า กระทรวงการอุดมศึกษา วิทยาศาสตร์ วิจัยและนวัตกรรม (อว.) สนับสนุนการแก้ปัญหาผักตบชวาที่จะเกิดขึ้น ในช่วงฤดูฝนที่ย่างเข้ามา เพื่อเปิดทางระบายน้ําในแม่น้ําสายหลักและสายรอง
นายอนุสรณ์ รังสิพานิช รักษาการ นักภูมิสารสนเทศเชี่ยวชาญพิเศษของจิสด้า กล่าวว่า ด้วยคุณสมบัติที่หลากหลายของเทคโนโลยีจากดาวเทียม สามารถนํามาใช้ในการวิเคราะห์และบริหารจัดการผักตบชวาได้ ไม่ว่าจะเป็นคุณสมบัติเฉพาะของดาวเทียมหลากหลายดวง เช่น ดาวเทียวไทยโชต ดาวเทียม Sentinel-2 หรือ ดาวเทียม Landsat-8
ดาวเทียมเหล่านี้สามารถใช้ทดแทนหรือเสริม ในช่วงเวลาที่ต้องการจะทราบลักษณะการเปลี่ยนแปลงข้อมูลเชิงพื้นที่ได้อย่างเหมาะสม เนื่องจากดาวเทียมแต่ละดวง มีรอบระยะเวลาการถ่ายภาพซ้ําที่เดิม และรายละเอียดภาพที่แตกต่างกัน สามารถถ่ายภาพได้ครอบคลุมและกว้าง ติดตามสถานการณ์ได้หลายช่วงเวลา
ข้อมูลของดาวเทียมที่ใช้ต่างก็มีคุณสมบัติในการให้ค่าสะท้อนของพืชพรรณได้ดี ทั้ง Near Infrared และ Shortwave Infrared ซึ่งจะเหมาะสําหรับใช้ในการสํารวจ ติดตามสถานการณ์ผักตบชวาในภาพรวมได้อย่างมีประสิทธิภาพ ทั้งที่มีการเคลื่อนที่ และกองสะสมตามลําน้ํา หรือที่มีการกําจัดไปแล้ว โดยในปัจจุบันเทคโนโลยีนี้มีการประยุกต์ใช้งานที่หลากหลายทั้งในด้าน ป่าไม้ เกษตร ทะเลและชายฝั่งอีกด้วย
นายอนุสรณ์ กล่าวเพิ่มเติมว่า หลังจากวิเคราะห์ผักตบชวาด้วยภายถ่ายจากดาวเทียมแล้ว จิสด้าจะส่งข้อมูลรายงานการสํารวจจากภาพถ่ายดาวเทียมให้กับหน่วยงานที่เกี่ยวข้อง อาทิ กรมโยธาธิการและผังเมือง กรมชลประทาน กรมเจ้าท่า รวมไปถึงกรมส่งเสริมการปกครองท้องถิ่น เพื่อนําไปวางแผนการกําจัดและบริหารจัดการเชิงพื้นที่อย่างมีประสิทธิภาพพร้อมทั้งติดตามผลการดําเนินงานอย่างต่อเนื่อง เพื่อป้องกันปัญหาผักตบชวากีดขวางการระบายของน้ําและบรรเทาปัญหาน้ําล้นตลิ่ง
"ที่ผ่านมาจิสด้าใช้ดาวเทียมในการชี้เป้าพื้นที่ที่พบผักตบชวาไปแล้วจํานวน 25 จุด และได้ทําการชี้เป้าเพิ่มเติมโดยเชื่อมโยงแหล่งน้ําทั้งสายหลักและสายรองในลุ่มน้ําภาคกลางและภาคตะวันออก จํานวน 19 จังหวัดอีก 128 จุด ในอนาคตจะใช้ดาวเทียมรายละเอียดสูงเพื่อชี้เป้าให้ครอบคลุมทั้งประเทศ" นายอนุสรณ์กล่าว
อย่างไรก็ตาม เทคโนโลยีจากดาวเทียมและนวัตกรรมด้านภูมิสารสนเทศ นอกจากจะช่วยประหยัดเวลาในการทํางานและบุคคลากรที่จะต้องลงไปสํารวจพื้นที่แล้ว จะเห็นได้ว่าการบูรณาการร่วมกันจากหลายภาคส่วนจะช่วยกันกําจัดผักตบชวาได้ก็จริงอยู่ แต่สิ่งหนึ่งที่ควรจะต้องทําควบคู่กันไปด้วยก็คือการสร้างทัศนคติและจิตสํานึกให้กับชุมชนและประชาชนในพื้นที่ หรือที่อยู่ใกล้แหล่งน้ํานั้นๆ ให้รู้จักหวงแหนและร่วมมือกันดูแลแหล่งน้ําซึ่งก็จะช่วยลดปัญหาผักตบชวาได้
ข้อมูลข่าวโดย : สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ ครั้งที่ 23/2559
วันพฤหัสบดีที่ 29 ธันวาคม 2559
รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ ครั้งที่ 23/2559
รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ ครั้งที่ 23/2559
วันนี้ (29 ธันวาคม 2559) เวลา 15.00 น. ณ ตึกสันติไมตรี (หลังใน) ทําเนียบรัฐบาล นายออมสิน ชีวะพฤกษ์รัฐมนตรีประจําสํานักนายกรัฐมนตรี เป็นประธานการประชุมศูนย์ติดตามสถานการณ์ ครั้งที่ 23/2559
ภายหลังเสร็จสิ้นการประชุมฯ เมื่อเวลาประมาณ 17.30 น. รัฐมนตรีประจําสํานักนายกรัฐมนตรีได้แถลงข่าวสรุปประเด็นสําคัญดังนี้
ประธานแจ้งให้ที่ประชุมทราบว่า เมื่อวานนี้ (28 ธันวาคม 2559) ประธานและคณะได้ไปตรวจเยี่ยมการบริหารจัดการดูแลและอํานวยความสะดวกแก่ประชาชนที่เดินทางมาถวายบังคมพระบรมศพฯ พร้อมทั้งได้กล่าวขอบคุณและให้กําลังใจเจ้าหน้าที่ทุกหน่วยงานซึ่งได้มาอําหน่วยความสะดวกแก่ประชาชนด้วยความเรียบร้อยเป็นอย่างดี พร้อมทั้งกล่าวทักทายประชาชนที่มาเข้าคิวถวายบังคมพระบรมศพฯ ณ พระที่นั่งดุสิตมหาปราสาทในพระบรมมหาราชวัง และเป็นที่สังเกตว่า ขณะนี้การเข้าคิวถวายบังคมฯ ใช้เวลาเพียง 4 ชั่วโมงเท่านั้น ก็มีโอกาสได้เข้าถวายบังคมพระบรมศพฯ ซึ่งแต่เดิมใช้เวลาประมาณ 8 – 9 ชั่วโมง
พร้อมกันนี้ ที่ประชุมได้รับทราบการจัดกิจกรรมสวดมนต์ข้ามปีในช่วงคืนวันส่งท้ายปีเก่าต้อนรับปีใหม่ 2560 ณ บริเวณพื้นที่ท้องสนามหลวง ตั้งแต่เวลา 20.30 น. ของคืนวันที่ 31 ธันวาคม 2559 จนถึงเวลา 00.09 น. ของวันที่ 1 มกราคม 2560 ทั้งนี้ ได้มีการเตรียมแผนรองรับการรักษาความปลอกภัยในจุดตรวจต่าง ๆ เพิ่มมากขึ้น พร้อมทั้งมีเส้นทางฉุกเฉินในกรณีประชาชนเกิดการเจ็บป่วย รวมถึงการดูแลประชาชนในเรื่องของอาหารและเครื่องดื่มอย่างพอเพียง ตลอดจนการจัดให้หน่วยงานต่าง ๆ ที่เกี่ยวข้องมาช่วยดูแลประชาชนในช่วงวันหยุดยาวตลอด 4 วัน (31 ธันวาคม 2559 – 3 มกราคม 2560)
อนึ่ง ในช่วงเดือนมกราคม 2560 ซึ่งใกล้จะครบกําหนด 100 วันของการประกอบพระราชพิธีสวดพระอภิธรรมพระบรมศพฯ ที่ประชุมได้มอบหมายให้รองปลัดสํานักนายกรัฐมนตรี (นายสมพาศ นิลพันธ์) ไปประชุมหารือร่วมกับตัวแทนส่วนราชการที่เกี่ยวข้องเพื่อหาข้อสรุปในประเด็นเรื่องการบริหารจัดการเพื่อจัดจุดบริการอาหารจาก 17 จุด ให้ลดลงตามความเหมาะสม และนําผลสรุปของการหารือมานําเสนอต่อที่ประชุม ศตส. ในวันศุกร์ที่ 6 มกราคม 2560 ต่อไป
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้บริหาร ข้าราชการและเจ้าหน้าที่กระทรวงอุตสาหกรรมร่วมรับเสด็จฯ ในการเสด็จพระราชดำเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562
วันพฤหัสบดีที่ 12 ธันวาคม 2562
ผู้บริหาร ข้าราชการและเจ้าหน้าที่กระทรวงอุตสาหกรรมร่วมรับเสด็จฯ ในการเสด็จพระราชดําเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562
ผู้บริหาร ข้าราชการและเจ้าหน้าที่กระทรวงอุตสาหกรรม ร่วมรับเสด็จฯ ในการเสด็จพระราชดําเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 ณ บริเวณสวนหลวง
วันนี้ (12 ธันวาคม 2562) ผู้บริหาร ข้าราชการและเจ้าหน้าที่กระทรวงอุตสาหกรรม นําโดยนายกอบชัย สังข์สิทธิสวัสดิ์ ปลัดกระทรวงอุตสาหกรรม ร่วมรับเสด็จฯ ในการเสด็จพระราชดําเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 ณ บริเวณสวนหลวง พระราม 8 ใต้สะพานพระราม 8 และถนนราชดําเนินนอก โดยมีเจ้าหน้าที่กระทรวงอุตสาหกรรมเข้าร่วม จํานวนกว่า 400 คน
รัฐบาลไทย-ข่าวทำเนียบรัฐบาล-การล้างจมูกด้วยน้ำเกลือเป็นประจำ จะสามารถป้องกันการติดเชื้อไวรัสโควิด-19 ได้หรือไม่ ??
วันพฤหัสบดีที่ 26 มีนาคม 2563
การล้างจมูกด้วยน้ําเกลือเป็นประจํา จะสามารถป้องกันการติดเชื้อไวรัสโควิด-19 ได้หรือไม่ ??
ป้องกันได้หรือเปล่านะ
Q: การล้างจมูกด้วยน้ําเกลือเป็นประจํา จะสามารถป้องกันการติดเชื้อไวรัสโควิด-19 ได้หรือไม่ ??
A: ไม่ได้ เพราะยังไม่พบหลักฐานว่าการล้างจมูกด้วยน้ําเกลือ จะสามารถป้องกันการรับเชื้อได้แต่อย่างใด
รัฐบาลไทย-ข่าวทำเนียบรัฐบาล-กรมทางหลวงศึกษาผลกระทบสิ่งแวดล้อมโครงการก่อสร้างสะพานลอยข้ามทางรถไฟ บริเวณจุดตัดทางหลวงหมายเลข 309 สี่แยกวังน้อย เชื่อมต่อถนนของเทศบาลพระนครศรีอยุธยา
วันศุกร์ที่ 16 มิถุนายน 2560
กรมทางหลวงศึกษาผลกระทบสิ่งแวดล้อมโครงการก่อสร้างสะพานลอยข้ามทางรถไฟ บริเวณจุดตัดทางหลวงหมายเลข 309 สี่แยกวังน้อย เชื่อมต่อถนนของเทศบาลพระนครศรีอยุธยา
เพื่อลดอุบัติเหตุบริเวณจุดตัดทางรถไฟ
กรมทางหลวง (ทล.) กระทรวงคมนาคม ดําเนินการศึกษาผลกระทบสิ่งแวดล้อมโครงการก่อสร้างสะพานลอยข้ามทางรถไฟ บริเวณจุดตัดทางหลวงหมายเลข 309 สี่แยกวังน้อย เชื่อมต่อถนนของเทศบาลพระนครศรีอยุธยา พร้อมทั้งประชาสัมพันธ์โครงการฯ ให้ประชาชนในพื้นที่ได้รับทราบข้อมูล รูปแบบการพัฒนาและผลหารศึกษาผลกระทบสิ่งแวดล้อมเบื้องต้น(Initial Environment Examination : IEE)
นายธานินทร์ สมบูรณ์ อธิบดีกรมทางหลวง กล่าวว่า ทล. ดําเนินการตามนโยบายกระทรวงคมนาคม ด้านการลดอุบัติเหตุบริเวณจุดตัดทางรถไฟ และเพิ่มความสะดวกในการเดินทางของประชาชน โดยดําเนินโครงการก่อสร้างสะพานข้ามจุดตัดทางรถไฟทั่วประเทศ ทั้งนี้ สํานักงานสิ่งแวดล้อมและการมีส่วนร่วมของประชาชน ทล. ได้สํารวจพื้นที่ก่อสร้างสะพานลอยข้ามทางรถไฟ บริเวณจุดตัดทางหลวงหมายเลข 309 สี่แยกวังน้อย เชื่อมต่อถนนของเทศบาลพระนครศรีอยุธยา ที่ กม. 20+321 พื้นที่ครอบคลุม 5 ตําบล ได้แก่ ตําบลไผ่ลิง ตําบลหัวรอ ตําบลหอรัตนไชย ตําบลกะมัง และตําบลคลองสวนพูล อําเภอพระนครศรีอยุธยา จังหวัดพระนครศรีอยุธยา ซึ่งพื้นที่ดังกล่าวมีรถไฟผ่านประมาณ 47 ขบวน/วัน มีปริมาณการจราจรประมาณ 20,864 คัน/วัน และพบว่าในรัศมี 2 กิโลเมตร มีอุทยานประวัติศาสตร์พระนครศรีอยุธยาที่ขึ้นบัญชีแหล่งมรดกโลก ประเภทมรดกโลกทางวัฒนธรรม ตามอนุสัญญาระหว่างประเทศและโบราณสถาน แหล่งโบราณคดี แหล่งประวัติศาสตร์ ทล. ได้ว่าจ้างบริษัท พรี ดีเวลลอปเมนท์ คอนซัลแตนท์ จํากัด ดําเนินการศึกษาและจัดทํารายงานการวิเคราะห์ผลกระทบสิ่งแวดล้อม ตามประกาศกระทรวงทรัพยากรธรรมชาติและสิ่งแวดล้อม รวมทั้งเปิดรับฟังความคิดเห็นและข้อเสนอแนะที่เป็นประโยชน์ต่อการดําเนินโครงการจากประชาชนด้วย
สําหรับรูปแบบโครงการก่อสร้างเป็นสะพานแบบ Directional Ramp เชื่อมกับสะพานเดิมทั้งขาไปและขากลับบนทางหลวงหมายเลข 309 จํานวน 2 แห่ง ได้แก่ สะพานข้ามทางรถไฟ (Ramp 1) ขนาด 1 ช่องจราจร ยาว 275 เมตร เชื่อมต่อทางหลวงหมายเลข 309 กับถนนเลียบทางรถไฟด้านทิศใต้ ไปวัดพนัญเชิงวรวิหาร และสะพานข้ามทางรถไฟ (Ramp 2) ขนาด 1 ช่องจราจร ยาว 235 เมตร เชื่อมต่อถนนเลียบทางรถไฟด้านทิศเหนือกับทางหลวงหมายเลข 309 ไปทางหลวงหมายเลข 32 สามารถสอบถามรายละเอียดได้ที่ สํานักงานสิ่งแวดล้อมและการมีส่วนร่วมของประชาชน โทร. 0 2354 6777 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) และติดตามความก้าวหน้าโครงการได้ที่ www.overpass-railway.com
รัฐบาลไทย-ข่าวทำเนียบรัฐบาล-รมช.ธรรมนัส มอบนโยบายแก้ปัญหาเศรษฐกิจภาคเกษตร จากวิกฤติ COVID-19 เร่งช่วยเหลือพี่น้องเกษตรที่ได้รับผลกระทบ [กระทรวงเกษตรและสหกรณ์]
วันพุธที่ 8 เมษายน 2563
รมช.ธรรมนัส มอบนโยบายแก้ปัญหาเศรษฐกิจภาคเกษตร จากวิกฤติ COVID-19 เร่งช่วยเหลือพี่น้องเกษตรที่ได้รับผลกระทบ [กระทรวงเกษตรและสหกรณ์]
รมช.ธรรมนัส มอบนโยบายแก้ปัญหาเศรษฐกิจภาคเกษตร จากวิกฤติ COVID-19 เร่งช่วยเหลือพี่น้องเกษตรที่ได้รับผลกระทบ
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานการประชุมมอบนโยบายแก่สํานักงานการปฏิรูปที่ดินเพื่อเกษตรกรรม (ส.ป.ก.) ทั่วประเทศ ผ่านระบบวิดีโอ คอนเฟอเรนซ์ (Video conference) ณ สํานักงานการปฏิรูปที่ดินเพื่อเกษตรกรรม กรุงเทพฯ ว่า กระทรวงเกษตรและสหกรณ์ โดย สํานักงานการปฏิรูปที่ดินเพื่อเกษตรกรรม (ส.ป.ก.) เห็นถึงความสําคัญของโครงการแก้ปัญหาเศรษฐกิจภาคเกษตร จากวิกฤติ COVID-19 โดยทาง ส.ป.ก. ได้เสนอของบประมาณจากรัฐบาลในการแก้ไขปัญหา มีโครงการ อันได้แก่ การสร้างรายได้ตามโครงการส่งเสริมการผลิตพืชผักสวนครัวและสมุนไพรในเขตปฏิรูปที่ดินตามแนวทางเศรษฐกิจพอเพียง และโครงการแก้ปัญหาภัยแล้งในเขตปฏิรูปที่ดิน จํานวน 3 โครงการ คือ 1) โครงการเพิ่มพื้นที่ชลประทานในเขตปฏิรูปที่ดิน 2) โครงการขุดบ่อบาดาลโซล่าเซลล์ในเขต ปฏิรูปที่ดิน และ 3) โครงการฝายชะลอน้ําสําหรับการเพิ่มประสิทธิภาพของแหล่งน้ําในเขตปฏิรูปที่ดิน
“ในช่วงวิกฤต COVID-19 นั้นจะต้องมีมาตรการดูแลและเยียวยาพี่น้องเกษตรกร ที่ได้รับผลกระทบ เช่น การลดภาระหนี้สินและการสนับสนุนสินเชื่อดอกเบี้ยต่ํา และต้องรีบมีการตรวจสอบการถือครองที่ดินโดยมิชอบด้วยกฎหมาย เพื่อนําที่ดินมาจัดสรร ให้ประชาชนที่ได้รับผลกระทบ และต้องการประกอบอาชีพเกษตรกรรม รวมถึงต้องส่งเสริมการตลาดนําการผลิต และการเชื่อมโยงตลาดให้กับเกษตรกร เพื่อสร้างรายได้ให้พี่น้องเกษตรกรให้มีอาชีพ และผ่านสถานการณ์ COVID-19 ไปให้ได้” ร้อยเอก ธรรมนัส กล่าว
ทั้งนี้ ทางส.ป.ก. ได้มีมาตรการการดูแลเจ้าหน้าที่โดยการกําหนดมาตรการเข้า–ออกทางเดียว และตั้งจุดคัดกรองบริเวณหน้าทางเข้า มีการแจกหน้ากากผ้ามัสลินให้เพียงพอกับเจ้าหน้าที่ เพิ่มจุดแอลกอฮอล์เจล สําหรับล้างมือบริเวณทางเข้าและหน้าห้องทํางานทุกห้อง รวมทั้งดําเนินการตามมาตรการทํางานที่บ้าน (Work from home) โดยให้บุคลากรทํางานในที่พักเพื่อลดความเสี่ยงจากการแพร่กระจาย เชื้อโรคไวรัสโคโรนา 2019 (COVID-19) และมีการพ่นน้ํายาฆ่าเชื้อบริเวณห้องประชุมและภายในบริเวณ พร้อมทําความสะอาดบริเวณ อาคาร ส.ป.ก. ทุก ๆ 3 วัน
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพขอความร่วมมือผู้ใช้บริการสแกนคิวอาร์โค้ดบนรถโดยสารทุกครั้ง เพื่อเก็บประวัติการเดินทาง
วันพฤหัสบดีที่ 11 มิถุนายน 2563
องค์การขนส่งมวลชนกรุงเทพขอความร่วมมือผู้ใช้บริการสแกนคิวอาร์โค้ดบนรถโดยสารทุกครั้ง เพื่อเก็บประวัติการเดินทาง
องค์การขนส่งมวลชนกรุงเทพ (ขสมก.) กระทรวงคมนาคม พร้อมยกระดับความสะดวก ปลอดภัยของผู้ใช้บริการ โดยเฉพาะอย่างยิ่งในช่วงสถานการณ์การแพร่ระบาดของโรคติดเชื้อไวรัส COVID-19 โดยได้นําคิวอาร์โค้ด (QR Code) แอปพลิเคชันไทยชนะมาติดตั้งในรถโดยสาร ขสมก. ทุกคัน
พร้อมขอความร่วมมือผู้ใช้บริการให้ทําการสแกนคิวอาร์โค้ดเช็กอินเมื่อขึ้นใช้บริการ และเช็กเอาท์ก่อนลงจากรถโดยสารทุกครั้ง เพื่อเก็บบันทึกข้อมูลการเดินทางเพิ่มความรวดเร็วในการสืบสวนโรคของแพทย์ กรณีมีการติดเชื้อไวรัส COVID-19
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ เปิดเผยว่า ขสมก. สนองนโยบายศูนย์บริหารสถานการณ์การแพร่ระบาดของโรคติดเชื้อไวรัส COVID-19 หรือ ศบค. ที่ต้องการติดตามผลและควบคุมการแพร่ระบาดของโรคติดเชื้อไวรัส COVID-19 โดยขอความร่วมมือทุกภาคส่วนทั้งหน่วยงานภาครัฐและเอกชน ในการนําคิวอาร์โค้ด (QR Code) แอปพลิเคชันไทยชนะมาติดตั้ง ณ สถานที่ทําการ รวมถึงบนรถโดยสารสาธารณะ เพื่อเก็บบันทึกประวัติการเดินทาง และเพิ่มความรวดเร็วในการสืบสวนโรคของแพทย์ กรณีที่มีผู้ติดเชื้อไวรัส COVID-19 โดย ขสมก. ได้นําคิวอาร์โค้ดดังกล่าวทยอยติดตั้งภายในรถโดยสารให้ครบทุกคัน บริเวณด้านหน้า ช่วงกลางรถ ช่วงหลังรถและหลังเบาะที่นั่ง จึงขอความร่วมมือจากผู้ใช้บริการสแกนคิวอาร์โค้ดเช็กอิน เมื่อขึ้นใช้บริการและเช็กเอาท์ก่อนลงจากรถโดยสารทุกครั้ง ตั้งแต่วันที่ 11 มิถุนายน 2563 เป็นต้นไป ในส่วนของสํานักงานใหญ่ และสํานักงานเขตการเดินรถ ขสมก. ได้นําคิวอาร์โค้ดแอปพลิเคชันไทยชนะมาติดตั้ง พร้อมกําชับให้พนักงานและบุคคลภายนอก ทําการสแกนคิวอาร์โค้ดเช็กอินเมื่อเข้าพื้นที่และเช็กเอาท์ก่อนออกจากพื้นที่ทุกครั้ง โดยเริ่มปฏิบัติตั้งแต่กลางเดือนพฤษภาคมที่ผ่านมา ทั้งนี้ เพื่อความปลอดภัย ลดความเสี่ยงของพนักงานและประชาชนในการติดเชื้อไวรัส COVID-19
ต้องการทราบรายละเอียดเพิ่มเติมเกี่ยวกับการใช้บริการ สอบถามเส้นทางรถเมล์ หรือแนะนําบริการได้ที่ www.bmta.co.th, facebook bmta@bmta.co.th หรือศูนย์ Call Center 1348 ทุกวัน ตั้งแต่เวลา 06.00 - 20.00 น.
รัฐบาลไทย-ข่าวทำเนียบรัฐบาล-นายกรัฐมนตรีเผยรัฐบาลดำเนินการบริหารจัดการน้ำมีผลงานเป็นรูปธรรม สามารถประหยัดงบประมาณได้ร้อยละ 30 เปอร์เซ็น
วันจันทร์ที่ 28 พฤษภาคม 2561
นายกรัฐมนตรีเผยรัฐบาลดําเนินการบริหารจัดการน้ํามีผลงานเป็นรูปธรรม สามารถประหยัดงบประมาณได้ร้อยละ 30 เปอร์เซ็น
นายกรัฐมนตรีเผยรัฐบาลดําเนินการบริหารจัดการน้ํามีผลงานเป็นรูปธรรม สามารถประหยัดงบประมาณได้ร้อยละ 30 เปอร์เซ็น
วันนี้ (28 พฤษภาคม 2561) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวภายหลังการประชุมคณะรัฐมนตรีว่า รัฐบาลเตรียมจัดงานเสวนาการบริหารจัดการน้ําทั่วประเทศขึ้น ในวันที่ 4 มิถุนายน 2561 เวลา 09.00 น. ณ ตึกสันติไมตรี ทําเนียบรัฐบาล โดยนายกรัฐมนตรีจะเป็นประธานพร้อมมอบนโยบายในงานดังกล่าว ทั้งนี้ รัฐบาลได้ดําเนินการเกี่ยวกับการบริหารจัดการน้ํา และมีผลงานเป็นรูปธรรมมากขึ้น ซึ่งมากกว่ารัฐบาลที่ผ่านมาได้ถึง 4 เท่า สามารถประหยัดงบประมาณในการดําเนินโครงการต่าง ๆ ได้ร้อยละ 30 เปอร์เซ็น และในปี พ.ศ. 2561 มีจํานวนหมู่บ้านที่ประสบภัยแล้งลดลง ซึ่งถือว่าเป็นการปฏิรูปด้านบริหารจัดการทรัพยากรน้ําของประเทศ จึงฝากให้ทุกคนช่วยกันประชาสัมพันธ์ด้วย
----------------------------------------------
รัฐบาลไทย-ข่าวทำเนียบรัฐบาล-วราวุธ​ ตรวจเยี่ยม อช.แม่วาง เตรียมความพร้อมให้บริการเพื่อรองรับนักท่องเที่ยวหลังสถานการณ์โควิด-19 ผ่านพ้นไป
วันอังคารที่ 26 พฤษภาคม 2563
วราวุธ​ ตรวจเยี่ยม อช.แม่วาง เตรียมความพร้อมให้บริการเพื่อรองรับนักท่องเที่ยวหลังสถานการณ์โควิด-19 ผ่านพ้นไป
วราวุธ​ ตรวจเยี่ยม อช.แม่วาง เตรียมความพร้อมให้บริการเพื่อรองรับนักท่องเที่ยวหลังสถานการณ์โควิด-19 ผ่านพ้นไป
วราวุธ​ ตรวจเยี่ยม อช.แม่วาง เตรียมความพร้อมให้บริการเพื่อรองรับนักท่องเที่ยวหลังสถานการณ์โควิด-19 ผ่านพ้นไป
วันที่ 21​ พฤษภาคม 2563 นายวราวุธ​ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร​ บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารกระทรวงฯ ลงพื้นที่ตรวจเยี่ยมและรับฟังบรรยายสรุปการบริหารจัดการอุทยานแห่งชาติแม่วาง ต.สันติสุข อําเภอดอยหล่อ จ.เชียงใหม่ โดยโอกาสนี้ รัฐมนตรีว่าการกระทรวงทรัพยากรทรัพยากรธรรมชาติและสิ่งแวดล้อม ได้ให้แนวทางในการบริหารจัดการอุทยาน โดยให้ปรับพื้นที่ภายในอุทยานตามหลักอารยสถาปัตย์ (Universal Design) อีกทั้งนําต้นแบบอารยสถาปัตย์ของอุทยานแห่งชาติน้ําตกเจ็ดสาวน้อย มาเป็นแนวทางในการดําเนินงานให้มีความเหมาะสมกับพื้นที่ ทั้งนี้ เพื่อเตรียมพร้อมให้บริการสําหรับรองรับนักท่องเที่ยวหลังภาวะโรค COVID-19​ ระบาด​ผ่านพ้นไป
รัฐบาลไทย-ข่าวทำเนียบรัฐบาล- รองนายกรัฐมนตรี และรัฐมนตรีว่าการกระทรวงยุติธรรม  ลงพื้นที่ติดตามการปฏิบัติราชการ จ.หนองบัวลำภู
วันอังคารที่ 27 กุมภาพันธ์ 2561
รองนายกรัฐมนตรี และรัฐมนตรีว่าการกระทรวงยุติธรรม  ลงพื้นที่ติดตามการปฏิบัติราชการ จ.หนองบัวลําภู
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่ตรวจราชการ พร้อมทั้งประชุมร่วมกับหัวหน้าส่วนราชการในจังหวัดหนองบัวลําภู
เมื่อวันจันทร์ที่ ๒๖ กุมภาพันธ์ ๒๕๖๑ เวลา ๑๓.๐๐ น.
ณ ห้องประชุมภูพานคํา ชั้น ๔ ศาลากลางจังหวัดหนองบัวลําภู
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ลงพื้นที่ตรวจราชการ พร้อมทั้งประชุมร่วมกับหัวหน้าส่วนราชการในจังหวัดหนองบัวลําภู
เพื่อมอบนโยบายในการกํากับและติดตามการปฏิบัติราชการในภูมิภาค
ในการนี้ รองนายกรัฐมนตรีและรัฐมนตรีว่าการกระทรวงยุติธรรม
ได้กล่าวถึงการดําเนินงานของกระทรวงยุติธรรมในส่วนภูมิภาค ว่า
ภารกิจงานของหน่วยงานสังกัดกระทรวงยุติธรรม และการให้บริการประชาชนของสํานักงานยุติธรรมจังหวัด
เป็นการทําหน้าที่ในฐานะผู้แทนกระทรวงยุติธรรมในส่วนภูมิภาค
โดยเป็นกลไกขับเคลื่อนนโยบายการอํานวยความยุติธรรม เพื่อลดความเลื่อมล้ํา และการคืนคนดีสู่สังคม
เพื่อเสริมสร้างความยุติธรรมให้แก่ประชาชนในระดับพื้นที่
อาทิ การดําเนินงานรับคําขอค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา
และการให้ความช่วยเหลือจากกองทุนยุติธรรม เป็นต้น
นอกจากนี้ พร้อมที่จะให้การสนับสนุนจังหวัดหนองบัวลําภูในการขับเคลื่อนเป็นเมืองน่าอยู่ น่าเที่ยว
ผ่านการดําเนินงานตามหลักการบริหารความยุติธรรมที่สําคัญ คือ
อํานวยความยุติธรรม ลดความเหลื่อมล้ํา ขจัดความทุกข์ยาก สร้างประชาสามัคคี ส่งเสริมคนดีสู่สังคม
เร่งรัดต้านภัยยาเสพติด เร่งรัดปราบปรามทุจริต คอร์รัปชัน
คุ้มครองสิทธิเสรีภาพคู่คุณธรรม สร้างกระบวนการยุติธรรมที่ยั่งยืน
สร้างการรับรู้กฎ-กติกา ร่วมพัฒนาเครือข่ายจิตอาสา มุ่งเดินหน้าสามัคคีปรองดอง
รัฐบาลไทย-ข่าวทำเนียบรัฐบาล-กระทรวงดิจิทัลฯ จัดกิจกรรม I – Share แลกเปลี่ยนองค์ความรู้ “การปฏิบัติงานของศูนย์ต่อต้านข่าวปลอม”
วันพฤหัสบดีที่ 2 เมษายน 2563
กระทรวงดิจิทัลฯ จัดกิจกรรม I – Share แลกเปลี่ยนองค์ความรู้ “การปฏิบัติงานของศูนย์ต่อต้านข่าวปลอม”
กระทรวงดิจิทัลฯ จัดกิจกรรม I – Share แลกเปลี่ยนองค์ความรู้ “การปฏิบัติงานของศูนย์ต่อต้านข่าวปลอม”
นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานในพิธีเปิดกิจกรรม กิจกรรม I – Share จัดขึ้นในหัวข้อเรื่อง “การปฏิบัติงานของศูนย์ต่อต้านข่าวปลอม (Anti Fake News Center : AFNC)” ซึ่งเป็นกิจกรรมการจัดการองค์ความรู้(KM) ประจําปี พ.ศ. ๒๕๖๓ ของสํานักงานปลัดกระทรวงดิจิทัลเพื่อเศรษฐกิจและสังคม โดยมี นายภูเวียง ประคํามินทร์ รองปลัดกระทรวงดิจิทัลฯร่วมงานฯ สําหรับการจัดกิจกรรมครั้งนี้ เพื่อเป็นการแลกเปลี่ยนความรู้ของบุคลากรภายในหน่วยงาน ในการนําความรู้ที่ถ่ายทอดไปใช้ในการปฏิบัติงานได้อย่างมีประสิทธิภาพ โดยได้รับเกรียติจาก นายพลวรรธน์ วิทูรกลชิต ผู้อํานวยการศูนย์ต่อต้านข่าวปลอม นายสัจจะ โชคบุญส่ง ผู้อํานวยการกลุ่มงานสนับสนุนงานคดีทางเศรษฐกิจและสังคม นายสันติภาพ เพิ่มมงคลทรัพย์ รักษาการผู้จัดการส่วนพัฒนาบริการคลาวด์และดิจิทัลที่ ๑ หน่วยงาน บมจ. ทีโอที ร่วมเป็นวิทยากรบรรยาย  และ นางสาวขวัญจิต จินดานุรักษ์ นักประชาสัมพันธ์ชํานาญการ เป็นพิธีกร ณ ห้อง Co-Working Space ชั้น 8 เมื่อวันที่ 1 เมษายน 2563
******************
รัฐบาลไทย-ข่าวทำเนียบรัฐบาล-ศธ. หารือการดำเนินงานโครงการ English for Thais เพื่อยกระดับความสามารถด้านภาษาอังกฤษของเด็กไทย
วันศุกร์ที่ 19 ตุลาคม 2561
ศธ. หารือการดําเนินงานโครงการ English for Thais เพื่อยกระดับความสามารถด้านภาษาอังกฤษของเด็กไทย
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ หารือกับคณะกรรมการ English for Thailand (E4T)
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ หารือกับคณะกรรมการ English for Thailand (E4T) โดยมีนายสนิท แย้มเกษร ผู้ช่วยเลขาธิการคณะกรรมการการศึกษาขั้นพื้นฐาน, นายธาดา เศวตศิลา กรรมการสภาการศึกษาด้านสื่อสารมวลชน,Mr Nick Argles บรรณาธิการนิตยสาร Expat Life, Ms Jocelyn Pollak คณะกรรมการดําเนินโครงการ, ผู้แทนมหาวิทยาลัยธรรมศาสตร์ และผู้แทนโรงเรียนแย้มสะอาดเมื่อวันพุธที่ 17 ตุลาคม 2561ณ ห้องประชุมวชิราวุธ กระทรวงศึกษาธิการ
ม.ล.ปริยดา ดิศกุลเลขานุการรัฐมนตรีว่าการกระทรวงศึกษาธิการกล่าวว่า ได้หารือถึงการดําเนินงานโครงการ English for Thais ซึ่งมีวัตถุประสงค์เพื่อยกระดับความสามารถด้านภาษาอังกฤษของเด็กไทย พร้อมทั้งสร้างบรรยากาศในการเรียนรู้ภาษาอังกฤษในชั้นเรียนให้ครูและนักเรียนได้รับประโยชน์สูงสุด โดยจะนําชาวต่างชาติเจ้าของภาษามาปฏิบัติหน้าที่อาสาสมัครผู้ช่วยสอนภาษาอังกฤษในโรงเรียนแม่เหล็กและกลุ่มโรงเรียนสานพลังประชารัฐ ซึ่งได้เริ่มโครงการนําร่องจากการคัดเลือกกลุ่มชาวต่างชาติทั้งที่อาศัยอยู่ในประเทศไทยและชาวต่างชาติจากประเทศที่ใช้ภาษาอังกฤษ และมีคุณสมบัติตามที่กําหนด ในส่วนของวีซ่าของอาสาสมัครนั้น ทางสํานักงานคณะกรรมการการศึกษาขั้นพื้นฐาน (สพฐ.) จะหารือแนวทางการดําเนินงานเรื่องวีซ่าให้กับอาสาสมัครผู้ช่วยสอนต่อไป
ทั้งนี้ อาสาสมัครผู้ช่วยสอนภาษาอังกฤษเหล่านี้ ไม่ได้มาทดแทนครูในชั้นเรียน แต่จะเข้าไปช่วยแนะนําและจัดกิจกรรมการเรียนการสอนที่เน้นการใช้ภาษาอังกฤษเพื่อการสื่อสารในชีวิตประจําวัน ซึ่งอาสาสมัครสามารถทํางานร่วมกับ School Partners และ ICT Talent โดยเป็นผู้แทนจากภาคเอกชนที่ให้การสนับสนุนตามโครงการโรงเรียนสานพลังประชารัฐได้
จึงขอขอบคุณอาสาสมัครทุกท่านที่เข้ามาช่วยพัฒนาและยกระดับภาษาอังกฤษให้กับเด็กและเยาวชนไทย ที่จะเป็นอีกปัจจัยหนึ่งช่วยส่งเสริมให้เด็กสามารถประกอบอาชีพที่ดีในอนาคต
Written byอรพรรณ ฤทธิ์มั่น
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-กองทุนสวัสดิการสำนักงานปลัดกระทรวงอุตสาหกรรม มอบหน้ากากผ้าสำหรับสมาชิก
วันจันทร์ที่ 13 เมษายน 2563
กองทุนสวัสดิการสํานักงานปลัดกระทรวงอุตสาหกรรม มอบหน้ากากผ้าสําหรับสมาชิก
นายกอบชัย สังสิทธิสวัสดิ์ ปลัดกระทรวงอุตสาหกรรม ประธานคณะกรรมการสวัสดิการสํานักงานปลัดกระทรวงอุตสาหกรรม มอบหน้ากากผ้าสําหรับสมาชิก  ณ ห้องโถง ชั้น 1 สํานักงานปลัดกระทรวงอุตสาหกรรม
วันนี้ (13 เมษายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ประธานคณะกรรมการสวัสดิการสํานักงานปลัดกระทรวงอุตสาหกรรม พร้อมด้วย นางวรวรรณ ชิตอรุณ รองปลัดกระทรวงอุตสาหกรรม รองประธานคณะกรรมการสวัสดิการสํานักงานปลัดกระทรวงอุตสาหกรรม มอบหน้ากากผ้าสําหรับสมาชิกสวัสดิการ สปอ. ตามมาตรฐานประกาศกระทรวงอุตสาหกรรม เรื่อง ข้อแนะนํา คุณลักษณะ ผ้าที่ใช้ในการผลิตหน้ากากอนามัยสําหรับประชาชน เพื่อลดความเสี่ยงในการติดเชื้อโรคไวรัสโคโรนา 2019 (COVID – 19) โดยมีผู้อํานวยการกองต่างๆ ใน สปอ. และผู้แทนสํานักงานอุตสาหกรรมจังหวัด รับมอบหน้ากากผ้า ณ ห้องโถง ชั้น 1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐอิสลามปากีสถานประจำประเทศไทย เข้าเยี่ยมคารวะรัฐมนตรีประจำสำนักนายกรัฐมนตรี
วันพฤหัสบดีที่ 9 พฤศจิกายน 2560
เอกอัครราชทูตสาธารณรัฐอิสลามปากีสถานประจําประเทศไทย เข้าเยี่ยมคารวะรัฐมนตรีประจําสํานักนายกรัฐมนตรี
เอกอัครราชทูตสาธารณรัฐอิสลามปากีสถานประจําประเทศไทย เข้าเยี่ยมคารวะรัฐมนตรีประจําสํานักนายกรัฐมนตรี
วันนี้ (9 พฤศจิกายน 2560) เวลา 11.00 น. นายอะศิม อิฟติคัร อะห์มัด (Asim Iftikhar Ahmad) เอกอัครราชทูตสาธารณรัฐอิสลามปากีสถานประจําประเทศไทย เข้าเยี่ยมคารวะ นายสุวิทย์ เมษินทรีย์ รัฐมนตรีประจําสํานักนายกรัฐมนตรี เนื่องในโอกาสเข้าดํารงตําแหน่งเอกอัครราชทูตสาธารณรัฐอิสลามปากีสถานประจําประเทศไทย ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รัฐมนตรีประจําสํานักนายกรัฐมนตรีแสดงความยินดีที่นายอะศิม อิฟติคัร อะห์มัด เข้ารับตําแหน่งเอกอัครราชทูตสาธารณรัฐอิสลามปากีสถานฯ และพร้อมกระชับความสัมพันธ์อันแน่นแฟ้นระหว่างไทย – ปากีสถาน ที่ดําเนินมาอย่างยาวนานและมีความใกล้ชิดในทุกระดับ บนพื้นฐานของความเข้าใจอันดีระหว่างทั้งสองประเทศ
ในโอกาสนี้ เอกอัครราชทูตสาธารณรัฐอิสลามปากีสถานฯ กล่าวว่ารู้สึกเป็นเกียรติอย่างยิ่งที่ได้เข้าดํารงตําแหน่ง โดยได้กล่าวถึงการพัฒนาประเทศตามนโยบายและยุทธศาสตร์ที่สําคัญของไทย Thailand 4.0 ซึ่งจะส่งผลในการพัฒนาและความร่วมมือของทั้งสองประเทศให้ก้าวหน้า
ทั้งสองฝ่ายยินดีกับความร่วมมือและความสัมพันธ์ที่ใกล้ชิดระหว่างไทย – ปากีสถาน โดยเอกอัครราชทูตปากีสถานฯ ต้องการให้ทั้งสองประเทศยกระดับความร่วมมือโดยแบ่งเป็น 2 ระดับ อันได้แก่ ระดับทวิภาคี 5 ด้าน คือ 1. การลงทุน ซึ่งจะทําให้เกิดผลประโยชน์แก่ทั้งสองฝ่าย ในการโดยการวางยุทธศาสตร์ แบบ G2G(Government to Government) B2B(Business to Business) และ P2P(People to People) 2. การค้า โดยมุ่งเน้นที่มีความร่วมมือระหว่างไทย – ปากีสถาน 3. การท่องเที่ยว ซึ่งมีการสนับสนุนในสถานที่ท่องเที่ยวของแต่ละประเทศ อาทิ อารยธรรมพุทธแห่งเมืองตักศิลา เป็นต้น 4. ด้านโครงสร้างพื้นฐาน และ 5. ด้านเทคโนโลยีทางวิทยาศาสตร์
สําหรับระดับภูมิภาค คือ Region to Region โดยการที่ประเทศไทยจะเป็นประตูในการลงทุน อันจะเป็นประตูในด้านต่างๆ อาทิ ระเบียงพื้นที่เศรษฐกิจพิเศษภาคตะวันออก (EEC) เพื่อจะเป็นการพัฒนาการและสนับสนุนความร่วมมือที่จะขยายออกไปในประเทศเพื่อน ซึ่งทั้งสองฝ่ายมุ่งที่จะเจรจา FTA ไทย – ปากีสถาน อันจะเป็นประโยชน์ต่อการส่งเสริมการค้าระหว่างสองประเทศที่ตั้งเป้าให้มีมูลค่า 2 พันล้านดอลลาร์สหรัฐในปี 2561
ในช่วงท้าย รัฐมนตรีประจําสํานักนายกรัฐมนตรีแสดงความขอบคุณเอกอัครราชทูตปากีสถานฯ ที่จะช่วยส่งเสริมความร่วมมืออย่างยาวนานของทั้งสองประเทศต่อไป